STA ตั้งเป้าเพิ่มส่วนแบ่งตลาดอุตสาหกรรมยางในตลาดโลกเป็น 20%
STA ตั้งเป้าเพิ่มส่วนแบ่งตลาดอุตสาหกรรมยางธรรมชาติในตลาดโลกมาที่ 20% ภายใน 2-3 ปีจากปัจจุบัน 12%
11 พ.ค. 2560

บริษัท ศรีตรังแอโกรอินดัสทรี จำกัด (มหาชน) หรือ STA ระบุว่า บริษัทตั้งเป้าภายใน 2-3 ปีข้างหน้าจะมีส่วนแบ่งการตลาดอุตสาหกรรมยางธรรมชาติในตลาดโลกเพิ่มขึ้นเป็น 20% จากปีก่อนที่มีส่วนแบ่งการตลาดที่ 12% โดยจะยังคงรักษาความเป็นผู้นำในตลาดโลกทั้งในธุรกิจกลางน้ำและปลายน้ำในการผลิตถุงมือยางทางการแพทย์ด้วย
สำหรับแผนดำเนินงานในปีนี้จะมุ่งเน้นการพัฒนานวัตกรรมใหม่ โดยฝ่ายวิจัยและพัฒนาของบริษัท เพื่อสนับสนุนกระบวนการผลิตวัตถุดิบและผลิตภัณฑ์สำเร็จรูป ขยายฐานลูกค้าในประเทศต่างๆ ทั่วโลก และเพิ่มกำลังการผลิตได้ถึง 2.9 ล้านตัน จากปีก่อนอยู่ที่ 2.4 ล้านตัน